
MĀRUPES NOVADA PAŠVALDĪBAS DOME

Daugavas iela 29, Mārupe, Mārupes novads, LV-2167
67934695 / marupe@marupe.lv / www.marupe.lv

DOMES SĒDES PROTOKOLA Nr. 9 PIELIKUMS

2026. gada 30. jūnijs  
[bookmark: _Hlk195088044]LĒMUMS Nr.1
Par nekustamā īpašuma Salve, Pļavu ielā 1A, Spuņciems, Salas pagasts, Mārupes novads pirmās izsoles atzīšanu par nenotikušu un otro izsoli
2026. gada 28. janvārī Mārupes novada pašvaldības (turpmāk - Pašvaldība) dome pieņēma lēmumu Nr.21 (prot.nr.1) “Par Mārupes novada pašvaldībai piederošā nekustamā īpašuma Salve, Pļavu iela 1A, Spuņciems, Salas pagasts, Mārupes novads izsoles sākuma cenas un izsoles noteikumu apstiprināšanu”, ar kuru nolēma nodot atsavināšanai nekustamo īpašumu “Salve”, Pļavu iela 1A, Spuņciems, Salas pagasts, Mārupes novads, ar kadastra Nr.80880050027, kas sastāv no zemes vienības ar kadastra apzīmējumu 80880050027 0,2987 ha platībā un dzīvojamās mājas ar kadastra apzīmējumu 80880050027001 (turpmāk – Nekustamais īpašums), pārdodot to elektroniskā izsolē ar augšupejošu soli, un apstiprināja pirmās izsoles sākumcenu 130 000 EUR (viens simts trīsdesmit tūkstoši eiro), kā arī apstiprināja zemesgabala elektroniskās izsoles noteikumus (turpmāk – izsoles noteikumi).
Izsole tika organizēta elektronisko izsoļu vietnē https://izsoles.ta.gov.lv/ laika periodā no 2026.gada 15.aprīļa līdz 2026.gada 15.maijam plkst. 13:00. Izsoles dalībnieku reģistrācijai noteiktajā termiņā līdz 2026. gada 5. maijam nebija autorizējies neviens izsoles dalībnieks uz paredzēto nekustamā īpašuma elektronisko izsoli, līdz ar to zemesgabala pirmā izsole atzīstama par nenotikušu.
Nekustamā īpašuma izsoles komisija 2026.gada 20.maija sēdē konstatēja, ka Nekustamā īpašuma izsole tika organizēta atbilstoši spēkā esošajiem normatīvajiem aktiem un apstiprinātajiem izsoles noteikumiem un apstiprināja 2026.gada 16.maija aktu Nr.4526588/0/2026-AKT par izsoles atzīšanu par nenotikušu.
Publiskas personas mantas atsavināšanas likuma 32. panta pirmās daļas 1. punkts noteic, ka pēc pirmās nesekmīgās izsoles institūcija, kas organizē nekustamā īpašuma atsavināšanu, var rīkot otro izsoli ar augšupejošu soli, pazeminot izsoles sākumcenu ne vairāk kā par 20 procentiem.
Zemesgabalam ir noteiktas šādas vērtības (euro):
	Sertificēta vērtētāja SIA “Eiroekspert”  2025.gada 22.decembrī noteiktā tirgus vērtība
	Pirmās izsoles sākumcena
	Piedāvātā otrās izsoles sākumcena (samazinājums 10%)
	VZD universālā kadastrālā vērtība 2026. gada 1. jūnijā
	Atlikusī bilances vērtība (Centrālās pārvaldes Finanšu un grāmatvedības nodaļas dati) 2026. gada 1. jūnijā

	130 000 EUR
	130 000 EUR
	117 000 EUR
	105 319 EUR
	73031.93


Ņemot vērā iepriekš minēto un pamatojoties uz Publiskas personas mantas atsavināšanas likuma 10. panta otro daļu, 11. panta pirmo daļu, 32. panta pirmās daļas 1. punktu, kā arī ievērojot izsoles noteikumu 7.1.1. apakšpunktu un 7.2.punktu, Nekustamā īpašuma izsoles komisijas 2026. gada 20.maija sēdes lēmumu Nr.1 (protokola Nr.1.) un ņemot vērā Finanšu komitejas 2026.gada 17.jūnija atzinumu pieņemt iesniegto lēmuma projektu “Par nekustamā īpašuma Salve, Pļavu ielā 1A, Spuņciems, Salas pagasts, Mārupes novads pirmās izsoles atzīšanu par nenotikušu un otro izsoli”, atklāti balsojot ar 18 balsīm „par” (Aivars Osītis, Valdis Kārkliņš, Uģis Šteinbergs,  Ira Dūduma, Renārs Freibergs, Edgars Jansons, Edgars Jākobsons, Oskars Jonāns, Andrejs Kirillovs, Jānis Lagzdkalns, Rodrigo Laviņš, Arnis Priediņš, Andris Puide, Kristaps Purviņš, Guntars Reika, Guntis Ruskis, Gatis Vācietis, Zigmunds Vīķis), „pret” nav, „atturas” 1 (Oļegs Sorokins), Mārupes novada pašvaldības dome nolemj:  

1. Atzīt par nenotikušu Mārupes novada pašvaldībai piederošā nekustamā īpašuma “Salve”, Pļavu iela 1A, Spuņciems, Salas pagasts, Mārupes novads, ar kadastra Nr.80880050027, pirmo izsoli.
2. Atsavināt nekustamo īpašumu “Salve”, Pļavu iela 1A, Spuņciems, Salas pagasts, Mārupes novads, ar kadastra Nr.80880050027, pārdodot otrā elektroniskā izsolē ar augšupejošu soli, nosakot otrās izsoles:
2.1. sākumcenu 117 000 EUR (viens simts septiņpadsmit tūkstoši euro un 00 centi). 
2.2. otrās izsoles soli – 1000,00 euro (viens tūkstotis euro un 00 centi);
2.3. otrās izsoles nodrošinājumu 10 procentu apmērā no otrās izsoles sākumcenas, tas ir 11 700,00 euro (vienpadsmit tūkstoši septiņi simti euro un 00 centi).
3. [bookmark: _Hlk179564328]Apstiprināt Nekustamā īpašuma otrās izsoles noteikumus (pielikums Nr.1);
4. Saskaņā ar Mārupes novada pašvaldības dome 2026. gada 28. janvāra lēmumu Nr.21 (prot.nr.1) izveidotajai Nekustamā īpašuma izsoles komisijai organizēt Nekustamā īpašuma otro izsoli kārtībā, kāda noteikta izsoles noteikumos.
5. Informāciju par izsoli publicēt elektronisko izsoļu vietnē https://izsoles.ta.gov.lv, Mārupes novada pašvaldības tīmekļa vietnē www.marupe.lv, Mārupes novada pašvaldības sociālajos tīklos. Pašvaldībai ir tiesības veikt Izsoles publikācijas arī citos veidos, t.sk., reklāmu portālos, informējot par Izsoli pēc iespējas plašāku potenciālo pretendentu loku. 


Pašvaldības domes priekšsēdētājs                                                                              Aivars Osītis


Sagatavoja Centrālās pārvaldes
Juridiskās nodaļas juriste K.Eglīte





DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU  

